2013R0349 — ET — 18.04.2013 — 000.001

Käesolev dokument on vaid dokumenteerimisvahend ja institutsioonid ei vastuta selle sisu eest





Parandatud:









▼B

KOMISJONI RAKENDUSMÄÄRUS (EL) nr 349/2013,

17. aprill 2013,

millega muudetakse nõukogu määruse (EÜ) nr 673/2005 (millega kehtestatakse täiendavad tollimaksud teatavatele Ameerika Ühendriikidest pärinevatele toodetele) I lisas loetletud toodete suhtes kohaldatavaid täiendavaid tollimaksumäärasid







EUROOPA KOMISJON, võttes arvesse Euroopa Liidu toimimise lepingut, võttes arvesse nõukogu 25. aprilli 2005. aasta määrust (EÜ) nr 673/2005, millega kehtestatakse täiendavad tollimaksud teatavatele Ameerika Ühendriikidest pärinevatele toodetele, ( 1 ) eriti selle artiklit 3, ning arvestades järgmist: (1) Kuna Ameerika Ühendriigid ei ole viinud dumpingu ja subsiidiumide korvamise seadust (Continued Dumping and Subsidy Offset Act – CDSOA) kooskõlla oma WTO lepingute järgsete kohustustega, kehtestati määrusega (EÜ) nr 673/2005 teatavate Ameerika Ühendriikidest pärinevate toodete impordi suhtes 15 % täiendav väärtuseline tollimaks alates 1. maist 2005. Vastavalt WTO loale peatada tariifsete soodustuste kohaldamine Ameerika Ühendriikide suhtes kohandab komisjon igal aastal peatamise ulatust vastavalt sellele, mil määral on CDSOA põhjustanud Euroopa Liidu soodustuste olematuks muutumist või vähenemist vaadeldaval ajavahemikul. (2) Värskeimad kättesaadavad andmed CDSOA alusel tehtud väljamaksete kohta käsitlevad eelarveaastal 2012 (1. oktoober 2011 – 30. september 2012) kogutud dumpinguvastaste tollimaksude ja tasakaalustavate tollimaksude jagamist ning samuti eelarveaastatel 2006, 2007, 2008, 2009 ja 2010 kogutud dumpinguvastaste tollimaksude ja tasakaalustavate tollimaksude täiendavat jagamist 2012. aastal. Ameerika Ühendriikide tolli- ja piiriteenistuse avaldatud andmete kohaselt on liidu soodustuste olematuks muutmise või vähendamise määr 60 774 402 USA dollarit. (3) Kuna liidu soodustuste olematuks muutmise või vähendamise määr ja sellest tulenevalt peatamise ulatus on suurenenud, tuleks määruse (EÜ) nr 673/2005 II lisas loetletud viimane toode lisada kõnealuse määruse I lisasse. Peatamise ulatust ei saa siiski soodustuste olematuks muutmise või vähendamise määraga kohandada, lisades tooteid määruse (EÜ) nr 673/2005 I lisasse või kõrvaldades neid sealt. Seega peaks komisjon kooskõlas kõnealuse määruse artikli 3 lõike 1 punktiga e muutma täiendava tollimaksu määra, et kohandada peatamise ulatus soodustuste olematuks muutmise või vähendamise määraga. I lisas loetletud neli toodet tuleks sinna alles jätta, täiendava tollimaksu määra tuleks muuta ning uueks määraks tuleks kehtestada 26 %. (4) I lisas loetletud Ameerika Ühendriikidest pärinevate toodete 26 % täiendava väärtuselise imporditollimaksu mõju kaubandusväärtusele ei ületa aasta jooksul 60 774 402 USA dollarit. (5) Määruse (EÜ) nr 673/2005 artikli 6 lõigetes 1 ja 2 on sätestatud konkreetsed maksuvabastused täiendavast imporditollimaksust. Kuna nimetatud tollimaksuvabastuste kohaldamine sõltub teatavatest tingimustest, mida tuli täita enne määruse (EÜ) nr 673/2005 jõustumise või kohaldamise kuupäeva, ei saa neid vabastusi tegelikkuses I lisa loetellu käesoleva määrusega lisatud uue toote impordi suhtes kohaldada. Seetõttu tuleb nende tollimaksuvabastuste rakendamiseks kõnealuse toote impordi suhtes vastu võtta erisätted. (6) Täiendavatest tollimaksudest kõrvalehoidmise vältimiseks peaks käesolev rakendusmäärus jõustuma selle avaldamise päeval. (7) Käesoleva rakendusmäärusega ettenähtud meetmed on kooskõlas kaubanduse survemeetmete komitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Määruse (EÜ) nr 673/2005 I lisa asendatakse käesoleva määruse I lisaga.

Artikkel 2

Määruse (EÜ) nr 673/2005 II lisa asendatakse käesoleva määruse II lisaga.

Artikkel 3

Määruse (EÜ) nr 673/2005 I lisas loetletud Ameerika Ühendriikidest pärinevatele toodetele kehtestatakse täiendav 26 % väärtuseline tollimaks.

Artikkel 4

1. Tooted, millele on tollimaksuvabastuse või vähendatud tollimaksuga impordilitsents välja antud enne käesoleva määruse jõustumist, ei kuulu maksustamisele täiendava tollimaksuga tingimusel, et need tooted klassifitseeritakse järgmise CN-koodi ( 2 ) alla: 6204 62 31.

2. CN-koodi 6204 62 31 alla kuuluvad tooted, mille puhul saab tõendada, et nad olid käesoleva määruse kohaldamise kuupäeval juba teel Euroopa Liitu või ajutiselt ladustatud, vabatsoonis või -laos või peatamismenetlusele suunatud nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) ( 3 ) artikli 84 lõike 1 punkti a tähenduses ning mille sihtkohta ei ole võimalik muuta, ei kuulu maksustamisele täiendava tollimaksuga.

Artikkel 5

Käesolev määrus jõustub Euroopa Liidu Teatajas avaldamise päeval.

Määrust kohaldatakse alates 1. maist 2013.

Käesolev määrus on tervikuna siduv ja vahetult kohaldatav kõikides liikmesriikides.

▼C1









I LISA

Tooted, mille suhtes kehtestatakse täiendav tollimaks, on tähistatud kaheksakohalise CN-koodiga. Nende koodide alla klassifitseeritud toodete kirjeldused on esitatud nõukogu 23. juuli 1987. aasta määruse (EMÜ) nr 2658/87 ( 4 ) (tariifi- ja statistikanomenklatuuri ning ühise tollitariifistiku kohta, mis on asendatud komisjoni määrusega (EÜ) nr 1810/2004, ( 5 ) mida on muudetud määrusega (EÜ) nr 493/2005 ( 6 )) I lisas.

0710 40 00

9003 19 30

8705 10 00

6204 62 31

▼B









II LISA

Käesoleva lisa tooted tähistatakse kaheksakohalise CN-koodiga. Nende koodide alla klassifitseeritud toodete kirjeldused on esitatud määruse (EMÜ) nr 2658/87 I lisas.